
Årsberetning Allidrett
2025
I år har allidretten vært innom ulike aktiviteter ila året. Allidretten har vært åpen for barn i alder 1.kl til 7.kl, men hovedvekten av barn har vært barn på småtrinnet (1.kl – 4.kl). Oppmøte har vært varierende fra ca 30-5 barn på hver trening. 
På Oppstarten av året var vi så heldige å ha med en skiinstruktør fra NSF, som kom og holdt to skikvelder for oss. Her fikk barna prøve ulike skileik-øvelser for å styrke balansen og vi fikk demonstrert orgeltramp og hopp som vi har fått i gave av NSF.
De resterende treningene i januar brukte vi til å stå på skøyter i ballbingen, som var blitt veldig flott.
I februar utgikk allidretten da det var skikaruseller og vinterferie.
Vinteren 2025 ble litt kort slik at skiforholdene etter mars var heller dårlig. Vårtreningen bestod derfor av lokale gåturer til Tråeråsen og Nattejuv, sykkelturer til hengebrua (som ble en veldig suksess), vanlige gymsaltreninger, fotball ute i ballbingen og påskeavsluttning ble rebus/orienteringsløp ute. I tillegg fikk vi lov av Notodden orienteringslag til å bli med på orienteringsløp på Ålamoen, som ble veldig godt mottatt. Vårsesongen ble avsluttet i starten av Juni.
Oppstart høstsesongen fant sted i september og bestod primært av fotball i ballbingen, da vi har mange barn som synes dette er veldig gøy. I tillegg hadde vi noen innetreninger i gymsalen og sykkeltur til hengebrua.
Siste halvår (fra høstferien og ut), valgte vi å organisere treningene litt annerledes. Foreldrene delte da treningene mellom seg slik at trenerasvaret gikk på omgang og 2 stk. foreldre hadde ansvar for treningen hver sin gang. Treninga i denne perioden bestod primært av gymsalaktiviteter som: hinderløype, stikk-ball, sisten, fotball, etc.
Høstsesongen ble avsluttet første torsdag i desember med saft og pepperkaker i gymsalen.

